8.0 การจัดการ

8.1 โครงสร้างการจัดการ

  โครงสร้างการจัดการของบริษัทฯ ณ วันที่ 31 ธันวาคม 2554 ประกอบด้วย คณะกรรมการ 3
  ชุด ได้แก่ คณะกรรมการบริษัทฯ คณะกรรมการบริหาร และคณะกรรมการตรวจสอบ
  โดยคณะกรรมการบริษัทฯมีจำนวน 17 ท่าน ประกอบด้วยกรรมการอิสระ 6 ท่าน
  ซึ่งเป็นจำนวนที่เกิน 1 ใน 3 ของกรรมการทั้งคณะ
  โดยมีรายละเอียดโครงสร้างการจัดการบริษัทฯ ดังนี้

  (รายละเอียดเกี่ยวกับผู้บริหารและผู้มีอำนาจควบคุมของบริษัทฯ
  และรายละเอียดเกี่ยวกับกรรมการของบริษัทย่อย ปรากฏตามเอกสารแนบ 1 และ 2 ตามลำดับ)

  1) คณะกรรมการบริษัทฯ ณ วันที่ 31 ธันวาคม 2554

+------+--------------------------+-----------------------------------+
| เลขที่ | ชื่อ – สกุล                 | ตำแหน่ง                            |
+======+==========================+===================================+
| 1    | นายวิสิทธิ์ น้อยพันธุ์           | ประธานกรรมการและกรรมการอิสระ       |
+------+--------------------------+-----------------------------------+
| 2    | นายประชัย เลี่ยวไพรัตน์       | กรรมการ                           |
+------+--------------------------+-----------------------------------+
| 3    | นายประทีป เลี่ยวไพรัตน์       | กรรมการ                           |
+------+--------------------------+-----------------------------------+
| 4    | นายชัยณรงค์ แต้ไพสิฐพงษ์      | กรรมการ                           |
+------+--------------------------+-----------------------------------+
| 5    | ดร.ประมวล เลี่ยวไพรัตน์      | กรรมการ                           |
+------+--------------------------+-----------------------------------+
| 6    | ดร.นราศรี ไววนิชกุล         | ก                                 |
|      |                          | รรมการอิสระและประธานกรรมการตรวจสอบ |
+------+--------------------------+-----------------------------------+
| 7    | นางบุญศรี เลี่ยวไพรัตน์        | กรรมการ                           |
+------+--------------------------+-----------------------------------+
| 8    | นางสาวสุจิตรา เตชะนาวากุล   | กรรมการ                           |
+------+--------------------------+-----------------------------------+
| 9    | ดร.ชวิน เอี่ยมโสภณา         | กรรมการ                           |
+------+--------------------------+-----------------------------------+
| 10   | นายประหยัด เลี่ยวไพรัตน์      | กรรมการ                           |
+------+--------------------------+-----------------------------------+
| 11   | นางอรพิน เลี่ยวไพรัตน์        | กรรมการ                           |
+------+--------------------------+-----------------------------------+
| 12   | นายมนัส สุขสมาน            | กรรมการอิสระและกรรมการตรวจสอบ      |
+------+--------------------------+-----------------------------------+
| 13   | พลตำรวจเอกชาญชิต เพียรเลิศ  | กรรมการอิสระและกรรมการตรวจสอบ      |
+------+--------------------------+-----------------------------------+
| 14   | นายพิเศษ เอี่ยมสกุลรัตน์       | กรรมการ                           |
+------+--------------------------+-----------------------------------+
| 15   | นายทวิช เตชะนาวากุล        | กรรมการอิสระ                       |
+------+--------------------------+-----------------------------------+
| 16   | นายทยุติ ศรียุกต์สิริ           | กรรมการ                           |
+------+--------------------------+-----------------------------------+
| 17   | นายขันธ์ชัย วิจักขณะ          | กรรมการอิสระ                       |
+------+--------------------------+-----------------------------------+

หมายเหตุ : นายนิติสิทธิ์ จงพิทักษ์รัตน์ ทำหน้าที่เลขานุการบริษัทฯ

ขอบเขตอำนาจและหน้าที่ของคณะกรรมการบริษัทฯ

  1. ปฏิบัติหน้าที่โดยใช้ ความรู้ ความสามารถ
  และประสบการณ์ให้เป็นไปตามกฎหมายวัตถุประสงค์และข้อบังคับด้วยความระมัดระวังเพื่อรักษาผลประโยชน์ของบริษัทฯ
  และรับผิดชอบต่อผู้ถือหุ้น

  2. พิจารณานโยบาย วิสัยทัศน์ แผนงาน
  และกลยุทธ์ที่สำคัญเกี่ยวกับทิศทางและนโยบายของบริษัทฯ รวมทั้งจรรยาบรรณในการดำเนินธุรกิจ
  และกำกับดูแลให้มีการปฎิบัติตามแผนงานที่กำหนดไว้อย่างมีประสิทธิภาพ

  3. ติดตามผลการดำเนินงานของบริษัทฯและความคืบหน้าที่สำคัญด้านต่างๆ

  4. กำหนดเงินปันผลระหว่างกาลให้แก่ผู้ถือหุ้น

  5. จัดให้มีระบบบัญชี การรายงานทางการเงินและการสอบบัญชีที่ถูกต้อง โปร่งใส ทันต่อเวลา
  และเป็นไปตามหลักการบัญชีที่รับรองโดยทั่วไป

  6. ดูแลระบบการควบคุมภายใน และกำกับการตรวจสอบภายในและการตรวจสอบภายนอก
  ให้ทำหน้าที่ อย่างมีประสิทธิผล รวมทั้งดูแลให้มีการบริหารความเสี่ยงที่เหมาะสม

  7. จัดให้มีการกำกับดูแลกิจการที่ดีรวมถึงการพัฒนาระบบการบริหารความเสี่ยง
  และดูแลผลประโยชน์ของผู้ถือหุ้นทุกกลุ่มอย่างเป็นธรรม
  รวมถึงดูแลในเรื่องการสื่อสารกับผู้มีส่วนได้ส่วนเสียของบริษัทฯและสาธารณชนอย่างเหมาะสม

  8. ดูแลและแก้ไขปัญหาความขัดแย้งทางผลประโยชน์
  รวมถึงรายการที่เกี่ยวโยงกันที่อาจเกิดขึ้นให้เป็นไปตามกฎระเบียบที่เกี่ยวข้อง

  2) คณะกรรมการบริหาร ณ วันที่ 31 ธันวาคม 2554

  ---------- ---------------------------- -------------------------------
  เลขที่       ชื่อ – สกุล                     ตำแหน่ง

  1          นายประชัย เลี่ยวไพรัตน์           ประธานกรรมการบริหาร

  2          นายประทีป เลี่ยวไพรัตน์           กรรมการบริหาร

  3          ดร.ประมวล เลี่ยวไพรัตน์          กรรมการบริหาร

  4          นายประหยัด เลี่ยวไพรัตน์          กรรมการบริหาร

  5          นางอรพิน เลี่ยวไพรัตน์            กรรมการบริหาร

  6          นางบุญศรี เลี่ยวไพรัตน์            กรรมการบริหาร

  7          ดร.ชวิน เอี่ยมโสภณา             กรรมการบริหาร

  8          นายชัยณรงค์ แต้ไพสิฐพงษ์          กรรมการบริหาร

  9          นายทยุติ ศรียุกต์สิริ               กรรมการบริหาร
  ---------- ---------------------------- -------------------------------

  กรรมการผู้มีอำนาจลงนามแทนบริษัทฯจำนวน 9 ท่าน ข้างต้น เป็นผู้มีอำนาจลงนามแทนบริษัทฯ
  โดยกรรมการ 2 ใน 9 ท่านนี้ ลงลายมือชื่อร่วมกัน พร้อมประทับตราสำคัญของบริษัทฯ

ขอบเขตอำนาจและหน้าที่ของคณะกรรมการบริหาร

  1. บริหารและกำหนดกลยุทธ์การดำเนินธุรกิจให้เป็นไปตามนโยบายคณะกรรมการบริษัทฯ

  2. ติดตามผลการดำเนินงานของฝ่ายต่างๆ

  3. พิจารณาคัดเลือกและแต่งตั้งผู้บริหารระดับสูง

  4. แต่งตั้งและถอดถอนพนักงาน ตลอดจนกำหนดจ่ายเงินบำเหน็จรางวัลแก่พนักงาน

  5. ดำเนินกิจการที่เกี่ยวข้องกับการบริหารงานทั่วไปของบริษัทฯ

  3) คณะกรรมการตรวจสอบ ณ วันที่ 31 ธันวาคม 2554

+---------+----------------------------+-------------------------------+
| เลขที่    | ชื่อ – สกุล                   | ตำแหน่ง                        |
+---------+----------------------------+-------------------------------+
| 1       | ดร.นราศรี ไววนิชกุล           | ประธานกรรมการตรวจสอบ *        |
+---------+----------------------------+-------------------------------+
| 2       | นายมนัส สุขสมาน              | กรรมการตรวจสอบ                |
+---------+----------------------------+-------------------------------+
| 3       | พลตำรวจเอกชาญชิต เพียรเลิศ    | กรรมการตรวจสอบ                |
+---------+----------------------------+-------------------------------+

หมายเหตุ : * มีความรู้และประสบการณ์ในการสอบทานงบการเงิน

ขอบเขตอำนาจและหน้าที่ของคณะกรรมการตรวจสอบ

  1. ดูแลรายงานทางการเงินของบริษัทฯให้ตรงต่อความเป็นจริง ครบถ้วน เพียงพอ
  และเชื่อถือได้

  2. ดูแลให้บริษัทฯ
  มีระบบการควบคุมภายในและการตรวจสอบภายในที่เหมาะสมและมีประสิทธิภาพ

  3. พิจารณาคัดเลือกและเสนอแต่งตั้งผู้สอบบัญชีของบริษัทฯ

  4. สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

  5. พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกัน
  หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

  6. จัดทำรายงานผลการดำเนินงานของคณะกรรมการตรวจสอบ
  โดยเปิดเผยไว้ในรายงานประจำปีของบริษัทฯ
  ตามหลักเกณฑ์ที่ตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์กำหนด

  7. ปฏิบัติหน้าที่อื่นใด ที่กำหนดในข้อบังคับของบริษัทฯ

  8. ปฏิบัติการอื่นใดตามที่คณะกรรมการบริษัทฯมอบหมาย

  4) รายชื่อผู้บริหารของบริษัทฯ ณ วันที่ 31 ธันวาคม 2554

  ------- ------------------------ -----------------------------------------
  เลขที่    ชื่อ – สกุล                 ตำแหน่ง

  1       นายประชัย เลี่ยวไพรัตน์       ประธานเจ้าหน้าที่บริหาร

  2       นายประทีป เลี่ยวไพรัตน์       กรรมการผู้จัดการใหญ่

  3       ดร.ประมวล เลี่ยวไพรัตน์      กรรมการผู้จัดการใหญ่

  4       นายประหยัด เลี่ยวไพรัตน์      กรรมการผู้จัดการใหญ่

  5       นางอรพิน เลี่ยวไพรัตน์        กรรมการรองผู้จัดการใหญ่อาวุโส

  6       นายประเสริฐ อิทธิเมฆินทร์     รองผู้จัดการใหญ่อาวุโสสายบัญชีและการเงิน

  7       นางสาวจุฬารัตน์ ด่านวัฒนชัย    รองผู้จัดการใหญ่สายบัญชีและการเงิน

  8       นายอนุกูล ปิยะปกรณ์          ผู้ช่วยรองผู้จัดการใหญ่ฝ่ายบัญชี

  9       นายพงศ์ศักดิ์ เหยี่ยงสกุล       ผู้ช่วยรองผู้จัดการใหญ่ฝ่ายการเงิน-ปฏิบัติการการเงิน
  ------- ------------------------ -----------------------------------------

  อำนาจและหน้าที่ของประธานเจ้าหน้าที่บริหาร

  1.
  บริหารงานของบริษัทฯให้เป็นไปตามข้อบังคับบริษัทฯและตามที่คณะกรรมการบริษัทฯในฐานะผู้บริหารแผนมอบหมาย
  โดยบริหารตามแผนงานที่ได้รับอนุมัติจากคณะกรรมการบริษัทฯ ด้วยความระมัดระวัง
  รักษาผลประโยชน์ของบริษัทฯและผู้ถือหุ้นอย่างดีที่สุด

  2. ดำเนินกิจการและบริหารงานประจำวันทั่วไปให้ลุล่วงอย่างมีประสิทธิภาพและประสิทธิผล

  3. บรรจุ แต่งตั้ง ถอดถอน โยกย้าย ลงโทษทางวินัยพนักงานและลูกจ้างตามระเบียบบริษัทฯ

  4. รายงานความก้าวหน้าตามแผนงานและงบประมาณที่ได้รับอนุมัติจากคณะกรรมการบริษัทฯ

  8.2 ความสัมพันธ์ทางธุรกิจหรือการให้บริการทางวิชาชีพระหว่างกรรมการอิสระกับบริษัทฯ
  บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง
  ซึ่งมีมูลค่าเกินกว่าที่กำหนดไว้ในประกาศว่าด้วยการขออนุญาตและการอนุญาตให้เสนอขายหุ้นที่ออกใหม่
  (ถ้ามี) ในปีที่ผ่านมา
  รวมทั้งมติและความเห็นของคณะกรรมการบริษัทฯที่อนุมัติให้ทำรายการที่เกี่ยวกับความสัมพันธ์ทางธุรกิจหรือการให้บริการทางวิชาชีพดังกล่าว
  (ถ้ามี)

- ไม่มี -

8.3 การสรรหากรรมการและผู้บริหาร

คณะกรรมการบริษัทฯเป็นผู้ทำหน้าที่สรรหากรรมการโดยจะพิจารณาจากความรู้ความสามารถ ทักษะ
ประสบการณ์ มีคุณธรรม จริยธรรม ความเป็นอิสระ กล้าแสดงความคิดเห็น
ปฏิบัติหน้าที่กรรมการด้วยความรับผิดชอบ ความระมัดระวัง และความซื่อสัตย์
สามารถเข้าร่วมประชุมกรรมการอย่างสม่ำเสมอ มีประวัติการทำงานและจริยธรรมที่ดีงาม
โดยพิจารณาให้องค์ประกอบของคณะกรรมการมีความสมบูรณ์และเป็นประโยชน์สูงสุดต่อบริษัทฯ
และคำนึงถึงโอกาสที่อาจมีปัญหาในเรื่องความขัดแย้งทางผลประโยชน์ด้วย

  ทั้งนี้
  การเลือกตั้งกรรมการทดแทนกรรมการที่ออกจากตำแหน่งเมื่อครบวาระหรือการตั้งกรรมการเพิ่ม
  ถือปฏิบัติตามพระราชบัญญัติบริษัทมหาชนจำกัดและข้อบังคับของบริษัทฯ

  สำหรับการคัดเลือกบุคคลผู้ดำรงตำแหน่งผู้บริหาร บริษัทฯจะพิจารณาจากความรู้ ความสามารถ
  ประสบการณ์ในธุรกิจที่เกี่ยวข้องและประวัติการทำงาน
  โดยดำเนินการคัดเลือกตามระเบียบเกี่ยวกับการบริหารทรัพยากรบุคคล

ส่วนการคัดเลือกกรรมการอิสระ บริษัทฯมีหลักเกณฑ์ในการพิจารณาคัดเลือก ดังนี้

  1. หลักเกณฑ์ตามที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  และตามกฎระเบียบของตลาดหลักทรัพย์แห่งประเทศไทย ดังนี้

  (1) ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดในบริษัทฯ บริษัทในเครือ
  บริษัทร่วม หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
  ตามกฎหมายว่าด้วยหลักทรัพย์และตลาดหลักทรัพย์)

  (2) ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
  ที่ปรึกษาที่ได้รับเงินเดือนประจำ หรือผู้ที่มีอำนาจควบคุมของบริษัทฯ บริษัทในเครือ บริษัทร่วม
  หรือบุคคลที่อาจมีความขัดแย้ง

  (3) ไม่มีความสัมพันธ์ทางธุรกิจ รวมทั้งไม่มีผลประโยชน์หรือส่วนได้ส่วนเสีย
  ไม่ว่าทางตรงหรือทางอ้อมทั้งในด้านการเงินและการบริหารของบริษัทฯ บริษัทในเครือ บริษัทร่วม
  หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

  (4) ไม่เป็นญาติสนิทหรือมีความสัมพันธ์อื่นที่อาจทำให้ขาดความเป็นอิสระกับผู้บริหารของบริษัทฯ
  ผู้ถือหุ้นรายใหญ่ บริษัทในเครือ บริษัทร่วมหรือบุคคลที่อาจมีความขัดแย้ง
  และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการหรือผู้ถือหุ้นรายใหญ่

  (5) สามารถเข้าร่วมประชุมคณะกรรมการของบริษัทฯได้อย่างสม่ำเสมอ
  เพื่อติดตามผลการดำเนินงานและเสนอความเห็นเพื่อการตัดสินใจในกิจกรรมต่างๆ ของบริษัทฯ

  2. มีความรู้ ความสามารถ และประสบการณ์ที่เป็นประโยชน์กับธุรกิจของบริษัทฯ
  เช่นความรู้ด้านวิศวกรรม ด้านบัญชีและการเงิน เป็นต้น

  3. มีคุณสมบัติในเรื่องประวัติและชื่อเสียงที่ผ่านมาในทางที่ดี
  ไม่เคยมีพฤติกรรมที่แสดงถึงการประพฤติผิดต่อหน้าที่ที่ต้องปฏิบัติด้วยความระมัดระวัง (Duties
  of care) และซื่อสัตย์สุจริต (Duties of loyalty) เพื่อประโยชน์ที่ดีที่สุดของผู้ถือหุ้น
  ผู้มีส่วนได้เสียที่เกี่ยวข้องทุกฝ่าย และของกิจการที่ตนเป็นหรือเคยเป็นผู้บริหาร

8.4 ค่าตอบแทนของกรรมการและผู้บริหาร

1. ค่าตอบแทนที่เป็นตัวเงิน

  1.1 ค่าตอบแทนกรรมการของบริษัทฯ

  ในปี 2554 ค่าตอบแทนของกรรมการบริษัทฯจำนวน 17 ท่าน
  ที่ได้รับในรูปของค่าตอบแทนกรรมการและโบนัสเป็นจำนวนรวมทั้งสิ้น 24,766,586 บาท
  เทียบกับค่าตอบแทนและโบนัสของกรรมการบริษัทฯจำนวน 17 ท่าน เป็นจำนวนรวมทั้งสิ้น
  21,900,426 บาท ในปี 2553 ที่ผ่านมา โดยมีรายละเอียดค่าตอบแทนและโบนัสสำหรับปี 2554
  มีดังนี้

  หน่วย : บาท

+----+---------------------+-------------+---------+--------+---------+
| เล |  ชื่อ – สกุล           | ตำแหน่ง      | ค       | โบนัส   | รวม     |
| ขที่ |                     |             | ่าตอบแทน |        |         |
+====+=====================+=============+=========+========+=========+
| 1. | นายวิสิทธิ์ น้อยพันธุ์      | ปร          | 1,      | 1      | 1,      |
|    |                     | ะธานกรรมการ | 257,288 | 99,570 | 456,858 |
+----+---------------------+-------------+---------+--------+---------+
| 2. | นายประชัย เลี่ยวไพรัตน์  | กรรมการ     | 1,      | 1      | 1,      |
|    |                     |             | 257,288 | 99,570 | 456,858 |
+----+---------------------+-------------+---------+--------+---------+
| 3. | นายประทีป เลี่ยวไพรัตน์  | กรรมการ     | 1,      | 1      | 1,      |
|    |                     |             | 257,288 | 99,570 | 456,858 |
+----+---------------------+-------------+---------+--------+---------+
| 4. | นายชัยณรงค์ แต้ไพสิฐพงษ์ | กรรมการ     | 1,      | 1      | 1,      |
|    |                     |             | 257,288 | 99,570 | 456,858 |
+----+---------------------+-------------+---------+--------+---------+
| 5. | ดร.ประมวล เลี่ยวไพรัตน์ | กรรมการ     | 1,      | 1      | 1,      |
|    |                     |             | 257,288 | 99,570 | 456,858 |
+----+---------------------+-------------+---------+--------+---------+
| 6. | ดร.นราศรี ไววนิชกุล    | กรรมการ     | 1,      | 1      | 1,      |
|    |                     |             | 257,288 | 99,570 | 456,858 |
+----+---------------------+-------------+---------+--------+---------+
| 7. | นางบุญศรี เลี่ยวไพรัตน์   | กรรมการ     | 1,      | 1      | 1,      |
|    |                     |             | 257,288 | 99,570 | 456,858 |
+----+---------------------+-------------+---------+--------+---------+
| 8. | นางสาวสุจิตรา         | กรรมการ     | 1,      | 1      | 1,      |
|    | เตชะนาวากุล          |             | 257,288 | 99,570 | 456,858 |
+----+---------------------+-------------+---------+--------+---------+
| 9. | ดร.ชวิน เอี่ยมโสภณา    | กรรมการ     | 1,      | 1      | 1,      |
|    |                     |             | 257,288 | 99,570 | 456,858 |
+----+---------------------+-------------+---------+--------+---------+
| 1  | น                   | กรรมการ     | 1,      | 1      | 1,      |
| 0. | ายประหยัด เลี่ยวไพรัตน์  |             | 257,288 | 99,570 | 456,858 |
+----+---------------------+-------------+---------+--------+---------+
| 1  | นางอรพิน เลี่ยวไพรัตน์   | กรรมการ     | 1,      | 1      | 1,      |
| 1. |                     |             | 257,288 | 99,570 | 456,858 |
+----+---------------------+-------------+---------+--------+---------+
| 1  | นายมนัส สุขสมาน       | กรรมการ     | 1,      | 1      | 1,      |
| 2. |                     |             | 257,288 | 99,570 | 456,858 |
+----+---------------------+-------------+---------+--------+---------+
| 1  | พลตำร               | กรรมการ     | 1,      | 1      | 1,      |
| 3. | วจเอกชาญชิต เพียรเลิศ  |             | 257,288 | 99,570 | 456,858 |
+----+---------------------+-------------+---------+--------+---------+
| 1  | นายพิเศษ เอี่ยมสกุลรัตน์  | กรรมการ     | 1,      | 1      | 1,      |
| 4. |                     |             | 257,288 | 99,570 | 456,858 |
+----+---------------------+-------------+---------+--------+---------+
| 1  | นายทยุติ ศรียุกต์สิริ      | กรรมการ     | 1,      | 1      | 1,      |
| 5. |                     |             | 257,288 | 99,570 | 456,858 |
+----+---------------------+-------------+---------+--------+---------+
| 1  | นายทวิช เตชะนาวากุล   | กรรมการ     | 1,      | 1      | 1,      |
| 6. |                     |             | 257,288 | 99,570 | 456,858 |
+----+---------------------+-------------+---------+--------+---------+
| 1  | นายขันธ์ชัย วิจักขณะ     | กรรมการ     | 1,      | 1      | 1,      |
| 7. |                     |             | 257,288 | 99,570 | 456,858 |
+----+---------------------+-------------+---------+--------+---------+
|    | รวม                 |             | 21,     | 3,3    | 24,     |
|    |                     |             | 373,896 | 92,690 | 766,586 |
+----+---------------------+-------------+---------+--------+---------+

  1.2 ค่าตอบแทนผู้บริหารของบริษัทฯ

  ค่าตอบแทนผู้บริหารของบริษัทฯจำนวนรวม 5 ท่านที่ได้รับในรูปของเงินเดือนและโบนัสในปี 2554
  เป็นจำนวนรวมทั้งสิ้น 202,364,000 บาท เทียบกับจำนวนค่าตอบแทนผู้บริหารจำนวน 5 ท่าน
  เป็นจำนวนรวมทั้งสิ้น 179,524,900 บาท ในปี 2553 ที่ผ่านมา

2. ค่าตอบแทนอื่น

บริษัทฯจัดให้มีรถประจำตำแหน่งแก่ผู้บริหาร เพื่อใช้ในการปฏิบัติงานของบริษัทฯ

การถือหุ้นในบริษัทฯของกรรมการและผู้บริหาร (รวมคู่สมรสและบุตรที่ยังไม่บรรลุนิติภาวะ)

+-----------------------+-------------------+--------------+-----------+
| ราย                   | จำนวนหุ้นที่ถือ        | จำนวนหุ้นที่ถือ   | เปลี่ยนแปลง |
| ชื่อคณะกรรมการและผู้บริหาร |                   |              |           |
|                       |   ณ วันที่ 11        | ณ วันที่ 11     | เพิ่ม       |
|                       |                   |              | ขึ้น/(ลดลง) |
|                       | มกราคม 2555       | มกราคม 2554  |           |
|                       |                   |              | ระหว่างปี   |
|                       | (หุ้น)              | (หุ้น)         | 2554      |
|                       |                   |              |           |
|                       |                   |              | (หุ้น)      |
+-----------------------+-------------------+--------------+-----------+
| 1. นายวิสิทธิ์ น้อยพันธุ์     | -                 | -            | -         |
+-----------------------+-------------------+--------------+-----------+
| 2. นายประชัย เลี่ยวไพรัตน์ | 85,116,224        | 85,116,224   | -         |
+-----------------------+-------------------+--------------+-----------+
| 3. นายประทีป เลี่ยวไพรัตน์ | 154,000           | 114,000      | 40,000    |
+-----------------------+-------------------+--------------+-----------+
| 4. นายชัยณรงค์          | -                 | -            | -         |
| แต้ไพสิฐพงษ์             |                   |              |           |
+-----------------------+-------------------+--------------+-----------+
| 5. ดร.ประมวล          | 80,900,000        | 80,890,000   | 10,000    |
| เลี่ยวไพรัตน์             |                   |              |           |
+-----------------------+-------------------+--------------+-----------+
| 6. ดร.นราศรี ไววนิชกุล   | -                 | -            | -         |
+-----------------------+-------------------+--------------+-----------+
| 7. นางบุญศรี เลี่ยวไพรัตน์  | 82,138,536        | 82,138,536   | -         |
+-----------------------+-------------------+--------------+-----------+
| 8. นางสาวสุจิตรา        | 107,778           | 107,778      | -         |
| เตชะนาวากุล            |                   |              |           |
+-----------------------+-------------------+--------------+-----------+
| 9. ดร.ชวิน เอี่ยมโสภณา   | 2,191,000         | 2,191,000    | -         |
+-----------------------+-------------------+--------------+-----------+
| 10. นายประหยัด         | 88,321,714        | 88,321,714   | -         |
| เลี่ยวไพรัตน์             |                   |              |           |
+-----------------------+-------------------+--------------+-----------+
| 11. นางอรพิน เลี่ยวไพรัตน์ | *                 | *            | *         |
+-----------------------+-------------------+--------------+-----------+
| 12. นายมนัส สุขสมาน     | -                 | -            | -         |
+-----------------------+-------------------+--------------+-----------+
|  13. พล               | 215,000           | 215,000      | -         |
| ตำรวจเอกชาญชิต เพียรเลิศ |                   |              |           |
+-----------------------+-------------------+--------------+-----------+
| 14. นายพิเศษ           | 1,800,042         | 1,800,042    | -         |
| เอี่ยมสกุลรัตน์            |                   |              |           |
+-----------------------+-------------------+--------------+-----------+
|   15. นายทวิช          | 109,118           | 109,118      | -         |
|   เตชะนาวากุล          |                   |              |           |
+-----------------------+-------------------+--------------+-----------+
| 16. นายทยุติ ศรียุกต์สิริ    | 16,342,589        | 17,342,589   | (1        |
|                       |                   |              | ,000,000) |
+-----------------------+-------------------+--------------+-----------+
| 17. นายขันธ์ชัย วิจักขณะ   | 2,776             | 2,776        | -         |
+-----------------------+-------------------+--------------+-----------+
| 18. นายประเสริฐ        | 1,048             | 1,048        | -         |
| อิทธิเมฆินทร์             |                   |              |           |
+-----------------------+-------------------+--------------+-----------+
| 19. นางสาวจุฬารัตน์      | -                 | -            | -         |
| ด่านวัฒนชัย              |                   |              |           |
+-----------------------+-------------------+--------------+-----------+
| 20. นายอนุกูล ปิยะปกรณ์   | -                 | -            | -         |
+-----------------------+-------------------+--------------+-----------+
| 21. นายพงศ์ศักดิ์         | -                 | -            | -         |
| เหยี่ยงสกุล              |                   |              |           |
+-----------------------+-------------------+--------------+-----------+

หมายเหตุ : * นับรวมอยู่ในการเปลี่ยนแปลงหุ้นของนายประชัย เลี่ยวไพรัตน์ ตามมาตรา 258 พรบ. หลักทรัพย์และตลาดหลักทรัพย์

8.5 การกำกับดูแลกิจการ (Code of Best Practice)

ในรอบปี 2554 ที่ผ่านมา
คณะกรรมการบริษัทฯให้ความสำคัญในการบริหารองค์กรตามหลักการกำกับดูแลกิจการที่ดี
โดยนำหลักเกณฑ์การกำกับดูแลกิจการที่ดีสำหรับบริษัทจดทะเบียน
และระเบียบปฏิบัติของคณะกรรมการกำกับหลักทรัพย์และตลาดหลักทรัพย์มาเป็นแนวทางในการกำกับดูแล
และส่งเสริมให้บริษัทฯเป็นองค์กรที่ปฏิบัติงานด้วยความโปร่งใส มีคุณธรรม และรับผิดชอบต่อผู้ถือหุ้น
ลูกค้า พนักงาน สังคม และผู้มีส่วนได้ส่วนเสียอื่นๆ

บริษัทฯได้ให้ความสำคัญกับการผลักดันการสร้างวัฒนธรรมบริษัทภิบาลอย่างเป็นรูปธรรมโดยได้จัดทำจรรยาบรรณธุรกิจของบริษัท
(Code of Conduct)
และมีนโยบายปรับปรุงให้ทันสมัยตามสถานการณ์ที่เปลี่ยนแปลงอย่างสม่ำเสมอ
ซึ่งคณะกรรมการบริษัทฯก็ได้รับทราบและถือปฏิบัติตามข้อพึงปฏิบัติที่ดีของกรรมการบริษัทจดทะเบียน
ทั้งนี้ คณะกรรมการ
ผู้บริหารและพนักงานทุกระดับได้ประพฤติปฏิบัติหน้าที่ด้วยจิตสำนึกที่ยึดมั่นในความซื่อสัตย์ มีคุณธรรม
จริยธรรม และตระหนักในชื่อเสียงเกียรติคุณของบริษัทฯในฐานะเป็นบริษัทฯชั้นนำที่มีความน่าเชื่อถือ
มั่นคง และสั่งสมชื่อเสียงมายาวนานกว่า 20 ปี โดยบริษัทฯมีการกำกับดูแลกิจการที่ดี
ซึ่งสามารถจัดแบ่งได้เป็น 5 หมวด ดังนี้

  หมวดที่ 1. สิทธิของผู้ถือหุ้น

  บริษัทฯตระหนักถึงความสำคัญและเคารพในสิทธิของผู้ถือหุ้นมาโดยตลอด
  จึงมีนโยบายในการรักษาสิทธิขั้นพื้นฐานที่ผู้ถือหุ้นพึงได้รับอย่างเป็นธรรมตามกฏหมาย ดังนี้

1.  การจัดประชุมผู้ถือหุ้น

  บริษัทฯได้จัดให้มีการประชุมสามัญผู้ถือหุ้นภายในเวลาไม่เกิน 4 เดือน
  นับแต่วันสิ้นสุดรอบปีบัญชีของบริษัทฯ
  และในกรณีที่มีความจำเป็นเร่งด่วนต้องเสนอวาระเป็นกรณีพิเศษ
  ซึ่งเป็นเรื่องที่เกี่ยวข้องกับผลประโยชน์ของผู้ถือหุ้น หรือเกี่ยวข้องกับเงื่อนไขหรือกฏเกณฑ์
  กฏหมายที่ใช้บังคับที่ต้องได้รับการอนุมัติจากที่ประชุมผู้ถือหุ้นแล้ว
  บริษัทฯก็จะเรียกประชุมวิสามัญผู้ถือหุ้นเป็นกรณีไป สำหรับในปี 2554 ที่ผ่านมา
  บริษัทฯได้จัดให้มีการประชุมสามัญผู้ถือหุ้นในวันที่ 27 เมษายน 2554 ณ ห้องประชุมชั้น 9
  อาคารทีพีไอทาวเวอร์ เลขที่ 26/56 ถนนจันทน์ตัดใหม่ แขวงทุ่งมหาเมฆ เขตสาทร
  กรุงเทพมหานคร มีกรรมการเข้าร่วมประชุมจำนวน 16 ท่าน
  โดยมีผู้สอบบัญชีของบริษัทฯและที่ปรึกษากฏหมาย
  ทำหน้าที่เป็นคนกลางในการตรวจสอบการลงคะแนนเสียงตลอดการประชุม
  ซึ่งประธานกรรมการได้ดำเนินการประชุมอย่างครบถ้วนตามที่กฏหมายกำหนด
  และผลการประชุมมีมติอนุมัติครบทุกวาระ โดยในปี 2554
  ที่ผ่านมาไม่มีการเรียกประชุมวิสามัญผู้ถือหุ้น

2.  การส่งหนังสือเชิญประชุมผู้ถือหุ้นล่วงหน้า

  บริษัทฯได้มอบหมายให้บริษัท ศูนย์รับฝากหลักทรัพย์ (ประเทศไทย) จำกัด
  ซึ่งเป็นนายทะเบียนหลักทรัพย์ของบริษัทฯ เป็นผู้ดำเนินการจัดส่งหนังสือเชิญประชุมผู้ถือหุ้น
  ซึ่งหนังสือเชิญประชุมผู้ถือหุ้นมีรายละเอียดการประชุม
  รวมทั้งข้อมูลประกอบที่สำคัญและจำเป็นสำหรับการตัดสินใจ ความเห็นของคณะกรรมการ
  รายงานการประชุมที่ผ่านมา รายงานประจำปีพร้อมเอกสารประกอบการประชุม
  หนังสือมอบฉันทะตามที่กระทรวงพาณิชย์กำหนดส่งให้ผู้ถือหุ้นล่วงหน้ามากกว่า 7
  วันก่อนวันประชุมผู้ถือหุ้น และได้ประกาศลงในหนังสือพิมพ์รายวันติดต่อกันต่อเนื่อง 3 วัน
  เพื่อบอกกล่าวการเรียกประชุมผู้ถือหุ้นเป็นการล่วงหน้า

  ทั้งนี้ ในการประชุมสามัญผู้ถือหุ้นในปี 2554 ที่ผ่านมา
  บริษัทฯได้นำข้อมูลหนังสือเชิญประชุมผู้ถือหุ้นและเอกสารประกอบเปิดเผยใน Website
  ของบริษัทฯ ที่ http://www.tpipolene.co.th ล่วงหน้าก่อนวันประชุม

3.  การอำนวยความสะดวกแก่ผู้ถือหุ้น

  บริษัทฯได้อำนวยความสะดวกแก่ผู้ถือหุ้นอย่างเท่าเทียมกันทุกราย โดยจัดเจ้าหน้าที่ให้ความสะดวก
  มีการตรวจสอบเอกสารผู้เข้าร่วมการประชุม ให้ผู้ถือหุ้นลงทะเบียนล่วงหน้าก่อนการประชุม 1
  ชั่วโมง
  และใช้ระบบบาร์โค้ดที่แสดงรายละเอียดของผู้ถือหุ้นแต่ละรายที่ได้จัดพิมพ์ไว้บนแบบฟอร์มลงทะเบียนหรือหนังสือมอบฉันทะ
  เพื่ออำนวยความสะดวกและรวดเร็วในการลงทะเบียน
  รวมถึงจัดให้มีการเลี้ยงรับรองที่เหมาะสมแก่ผู้ถือหุ้นที่มาร่วมประชุมด้วย

4.  การดำเนินการประชุมผู้ถือหุ้น

  ก่อนเริ่มประชุมผู้ถือหุ้น
  บริษัทฯได้ชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระ
  โดยเมื่อมีการให้ข้อมูลตามระเบียบวาระแล้ว
  ประธานจะจัดสรรเวลาการประชุมอย่างเพียงพอและดำเนินการประชุมอย่างเหมาะสม
  โดยในระหว่างการประชุมจะเปิดโอกาสให้ผู้ถือหุ้นได้แสดงความคิดเห็นและซักถาม
  ก่อนจะให้ลงคะแนนและสรุปมติที่ประชุมของแต่ละระเบียบวาระ
  โดยในการประชุมผู้ถือหุ้นจะมีการจดบันทึกรายงานการประชุมอย่างถูกต้อง ครบถ้วน
  และสรุปด้วยการลงมติพร้อมนับคะแนนเสียง

5.  การดำเนินการหลังการประชุมผู้ถือหุ้น

  บริษัทฯจะจัดส่งรายงานสรุปผลการลงมติในที่ประชุมผู้ถือหุ้นให้ตลาดหลักทรัพย์แห่งประเทศไทยภายใน
  1 วันหลังเสร็จสิ้นการประชุม และจะจัดส่งรายงานการประชุมผู้ถือหุ้น
  ให้ตลาดหลักทรัพย์แห่งประเทศไทยและนายทะเบียนบริษัทมหาชนจำกัด กรมพัฒนาธุรกิจการค้า
  กระทรวงพาณิชย์ ภายในกำหนด 14 วัน รวมถึงเผยแพร่รายงานการประชุมผู้ถือหุ้นใน Website
  ของบริษัทฯที่ http://www.tpipolene.co.th ด้วย

  หมวดที่ 2. การปฏิบัติต่อผู้ถือหุ้นอย่างเท่าเทียมกัน

  บริษัทฯให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
  โดยได้ดำเนินการต่างๆ ดังนี้

  1. ดำเนินการประชุมผู้ถือหุ้นตามลำดับระเบียบวาระที่ได้แจ้งไว้ในหนังสือเชิญประชุมผู้ถือหุ้น
  และมีนโยบายจะไม่เพิ่มระเบียบวาระในที่ประชุมโดยไม่ได้แจ้งให้ผู้ถือหุ้นทราบล่วงหน้า
  เพื่อให้ผู้ถือหุ้นมีโอกาสศึกษาข้อมูลประกอบระเบียบวาระก่อนตัดสินใจ

  2. การมอบฉันทะให้ผู้อื่นเข้าร่วมประชุมแทน
  เพื่อรักษาสิทธิให้ผู้ถือหุ้นที่ไม่สะดวกเข้าประชุมด้วยตนเอง ผู้ถือหุ้นสามารถมอบฉันทะให้ผู้อื่น
  เพื่อให้เป็นผู้เข้าประชุมและออกเสียงลงมติแทนผู้ถือหุ้นได้

  นอกจากนี้ บริษัทฯได้เปิดเผยแบบหนังสือมอบฉันทะที่แนบพร้อมรายละเอียดและขั้นตอนต่างๆใน
  Website ของบริษัทฯที่ http://www.tpipolene.co.th ล่วงหน้าก่อนวันประชุม

  3. ส่งเสริมให้ผู้ถือหุ้นใช้บัตรลงคะแนนเสียงสำหรับทุกระเบียบวาระ
  โดยจัดทำบัตรลงคะแนนแยกตามเรื่อง เพื่อให้ผู้ถือหุ้นสามารถลงคะแนนได้ตามที่เห็นสมควร

  4. การรับรู้ข้อมูลข่าวสารของบริษัทฯอย่างครบถ้วน ถูกต้อง โปร่งใส ในเวลาที่เหมาะสม
  โดยมีทีมงานนักลงทุนสัมพันธ์ (Investor Relations)
  ทำหน้าที่รับผิดชอบในการให้บริการข้อมูลข่าวสารทั้งภาษาไทยและภาษาอังกฤษ
  แก่ผู้ถือหุ้นอย่างเท่าเทียมและครบถ้วนเพื่อให้ผู้ถือหุ้นมีความมั่นใจในการลงทุนในธุรกิจของบริษัทฯ
  ทั้งยังมีการเปิดเผยข้อมูลข่าวสารที่สำคัญบนเว็บไซต์ของบริษัทฯและของตลาดหลักทรัพย์แห่งประเทศไทย
  รวมทั้งของสำนักงานคณะกรรมการกำกับหลักทรัพย์และตลาดหลักทรัพย์
  เพื่อความสะดวกแก่ผู้ถือหุ้นและผู้สนใจในการรับข่าวสารของบริษัทฯ

  5. กำกับดูแลการใช้ข้อมูลภายในอย่างเคร่งครัด โดยกำหนดไว้ในจรรยาบรรณธุรกิจของบริษัท
  (Code of Conduct)
  และมีมาตรการในการป้องกันกรณีกรรมการและผู้บริหารนำข้อมูลภายในไปใช้ในทางมิชอบ
  (Conflict of Interest) ไม่ว่าจะเป็นการเอื้อประโยชน์แก่ตนเองหรือพวกพ้อง
  ซึ่งเป็นการเอาเปรียบผู้ถือหุ้นอื่น โดยได้ดำเนินการที่สำคัญ ดังนี้

1.  แจ้งกฏเกณฑ์ที่เกี่ยวข้องให้กรรมการและผู้บริหารได้ทราบอย่างสม่ำเสมอ
    เพื่อป้องกันการหาประโยชน์จากข้อมูลภายในให้แก่ตนเองหรือผู้อื่น

2.  เปิดเผยการถือหลักทรัพย์ของกรรมการ ผู้บริหารระดับสูง
    และผู้จัดการฝ่ายหรือเทียบเท่าในสายงานการเงินและบัญชี ในรายงานประจำปีอย่างครบถ้วน
    ตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด

3.  กำหนดให้มีการจัดทำรายงานการถือครองหลักทรัพย์ในบริษัทฯของกรรมการ และ/หรือ
    ผู้บริหาร และคู่สมรสตลอดจนบุตรที่ยังไม่บรรลุนิติภาวะ ตามมาตรา 59
    แห่งพระราชบัญญัติหลักทรัพย์และตลาดหลักทรัพย์ พ.ศ. 2535

4.  กำหนดมิให้มีการนำข้อมูลภายในของบริษัทฯไปใช้เพื่อประโยชน์ส่วนตน
    โดยได้กำหนดบทลงโทษกรณีมีการฝ่าฝืนกฏระเบียบไว้ในประกาศเรื่องระเบียบวินัยและข้อบังคับพนักงานโดยมีกำหนดโทษสูงสุดถึงขั้นเลิกจ้าง

6. กำหนดแนวทางปฏิบัติเกี่ยวกับความขัดแย้งทางผลประโยชน์
ไว้ในการกำกับดูแลกิจการที่ดีของบริษัทฯและในจรรยาบรรณธุรกิจของบริษัท (Code of Conduct)
เพื่อให้กรรมการ ผู้บริหาร และพนักงานถือปฏิบัติอย่างเคร่งครัด

  หมวดที่ 3. บทบาทของผู้มีส่วนได้เสีย

  บริษัทฯตระหนักดีถึงบทบาทของผู้มีส่วนได้เสียทุกกลุ่ม
  โดยได้กำหนดขอบเขตความรับผิดชอบที่ชัดเจนในการดูแลและให้ความเป็นธรรม
  รวมถึงให้ความเคารพสิทธิของผู้มีส่วนได้เสียในทุกๆที่ที่บริษัทฯดำเนินธุรกิจเสมอ
  โดยบริษัทฯได้กำหนดแนวทางการดำเนินธุรกิจที่คำนึงถึงการสร้างสมดุลให้แก่ผู้มีส่วนได้ส่วนเสียไว้ในจรรยาบรรณธุรกิจของบริษัท
  (Code of Conduct) โดยบริษัทฯกำหนดให้เป็นหน้าที่และความรับผิดชอบของกรรมการ
  ผู้บริหาร และพนักงานทุกคนที่จะต้องรับทราบ ทำความเข้าใจ ปฏิบัติตามนโยบาย
  และข้อปฏิบัติตามที่กำหนดไว้ในจรรยาบรรณธุรกิจของบริษัท (Code of conduct)
  อย่างเคร่งครัด ผู้บริหารทุกระดับในองค์กรจะต้องดูแลรับผิดชอบ
  และถือเป็นเรื่องสำคัญที่จะดำเนินการให้พนักงานภายใต้สายบังคับบัญชาของตนทราบ เข้าใจ
  และปฏิบัติตามจรรยาบรรณธุรกิจของบริษัท (Code of Conduct) อย่างจริงจัง สรุปได้ดังนี้

  1. การปฏิบัติต่อผู้มีส่วนได้เสียกลุ่มหลักๆ ของบริษัทฯ

  (1) ผู้ถือหุ้น บริษัทฯมุ่งมั่นที่จะเป็นตัวแทนของผู้ถือหุ้นในการดำเนินธุรกิจอย่างโปร่งใส
  มีระบบบัญชีและการเงินที่มีความน่าเชื่อถือได้
  สร้างความพึงพอใจสูงสุดให้แก่ผู้ถือหุ้นโดยคำนึงถึงการเจริญเติบโตของบริษัทฯในระยะยาวและผลตอบแทนที่เหมาะสมอย่างต่อเนื่อง

  (2) ลูกค้า บริษัทฯมีนโยบายสร้างความพึงพอใจอย่างสูงสุดให้แก่ลูกค้า
  ทั้งในด้านคุณภาพของผลิตภัณฑ์และการให้บริการในระดับราคาที่เหมาะสม
  ดังจะเห็นได้จากโรงงานปูนซีเมนต์ โรงงานเม็ดพลาสติก
  และหน่วยผลิตคอนกรีตผสมเสร็จของบริษัทฯได้ผ่านการรับรองมาตรฐานระบบบริหารงานคุณภาพ
  ISO 9001:2000
  นอกจากนี้ผลิตภัณฑ์ของกลุ่มบริษัททีพีไอโพลีนยังได้รับการรับรองมาตรฐานผลิตภัณฑ์อุตสาหกรรม
  ซึ่งรวมถึงผลิตภัณฑ์ปูนซีเมนต์ทุกประเภทของบริษัทฯได้รับเครื่องหมายรับรองคุณภาพจากสำนัก
  งานมาตรฐานผลิตภัณฑ์อุตสาหกรรมแห่งประเทศไทย (ส.ม.อ.)
  และจากสำนักงานคุ้มครองผู้บริโภค (ส.ค.บ.)

  นอกจากนี้บริษัทฯได้สร้างเสริมความสัมพันธ์ที่ดีกับลูกค้ามาโดยตลอด
  ทั้งจากการจัดสัมมนาให้ความรู้เกี่ยวกับผลิตภัณฑ์ของบริษัทฯ
  บริษัทฯมีปฏิสัมพันธ์ที่ดีต่อลูกค้าผ่านผู้แทนขายที่พร้อมยินดีรับข้อเสนอแนะจากลูกค้าเกี่ยวกับผลิตภัณฑ์และบริการของบริษัทฯ
  เพื่อนำไปสู่การปรับปรุงให้มีประสิทธิภาพมากยิ่งขึ้น และเพื่อให้ลูกค้ามีความภักดีต่อผลิตภัณฑ์
  (Brand Loyalty)

  (3) ผู้บริหารและพนักงาน บริษัทฯให้ความสำคัญต่อทรัพยากรบุคคลในองค์กร
  ไม่ว่าจะทำงานอยู่ในส่วนใด โดยปราศจากการเลือกปฎิบัติ โดยบริษัทฯส่งเสริมให้บุคคลากร
  รู้รักสามัคคี โดยสร้างสภาพแวดล้อมในการทำงานที่ดี มีความปลอดภัย
  และบริษัทฯมีนโยบายที่จะพัฒนาศักยภาพของผู้บริหารและพนักงานอย่างต่อเนื่อง
  โดยจัดให้มีการฝึกอบรมทั้งภายในและภายนอกบริษัทฯ
  นอกจากนี้บริษัทฯยังมีกระบวนการสรรหาและว่าจ้างที่มีประสิทธิภาพ
  รวมถึงการพิจารณาให้ผลตอบแทนและสวัสดิการที่มีความเท่าเทียมและเหมาะสม
  ซึ่งสามารถเทียบเคียงได้กับบริษัทฯที่อยู่ในอุตสาหกรรมเดียวกัน
  นอกจากนี้ยังได้ให้ความใส่ใจต่อสุขอนามัยและความปลอดภัยของพนักงานในฐานะผู้ปฏิบัติงาน
  ดังจะเห็นได้จากโรงงานปูนซีเมนต์
  โรงงานเม็ดพลาสติกและหน่วยผลิตคอนกรีตผสมเสร็จได้รับการรับรองมาตรฐานระบบการจัดการอาชีวอนามัยและความปลอดภัย
  โดยระบบดังกล่าวมุ่งเน้นการลดความเสี่ยงอันตรายและอุบัติเหตุของพนักงานและผู้เกี่ยวข้อง

  (4) คู่ค้า บริษัทฯกำหนดกลยุทธ์ในการดำเนินธุรกิจอย่างมีจริยธรรม
  และสร้างความสัมพันธ์กับคู่ค้าโดยยึดมั่นตามนโยบายที่จะปฏิบัติต่อคู่ค้าทุกรายอย่างโปร่งใสและเป็นธรรม
  โดยคำนึงถึงผลประโยชน์ที่เอื้อกันร่วมกับคู่ค้าและความเสมอภาคในการดำเนินธุรกิจ
  รวมถึงการปฏิบัติตามเงื่อนไขและสัญญาที่มีต่อคู่ค้าอย่างเคร่งครัด
  และไม่ให้มีการผูกมัดทางด้านธุรกิจที่เอื้อประโยชน์แก่คู่ค้าเพียงฝ่ายใดฝ่ายหนึ่ง

5.  คู่แข่ง บริษัทฯยึดหลักปฏิบัติทางการค้าที่เป็นธรรมต่อคู่แข่งของบริษัทฯ
    ไม่ละเมิดข้อมูลความลับของคู่แข่งด้วยวิธีที่ฉ้อฉลและประพฤติตามกรอบกติกาการแข่งขันที่ดี

6.  ชุมชนและสังคม
    บริษัทฯในฐานะเป็นบริษัทของคนไทยมีจิตสำนึกและให้ความสำคัญในการรับผิดชอบต่อประเทศชาติ
    สังคม และชุมชนเสมอมา
    บริษัทฯจึงยึดมั่นในนโยบายการส่งเสริมและสนับสนุนกิจกรรมที่เป็นสาธารณประโยชน์ทั้งด้านสังคม
    ศาสนา การศึกษาและเยาวชน
    อย่างต่อเนื่องทั้งโดยตรงและโดยอ้อมผ่านมูลนิธิสิ่งแวดล้อมเพื่อชีวิต
    รายละเอียดปรากฏในเรื่อง “ทีพีไอโพลีนกับสังคม”

  (7) ความรับผิดชอบต่อสิ่งแวดล้อม บริษัทฯทำหน้าที่ในฐานะพลเมืองดี
  มีจิตสำนึกและตระหนักในความเป็นส่วนหนึ่งของสังคม
  จึงมีหน้าที่ในการปฏิบัติตามกฎเกณฑ์ของภาครัฐที่เกี่ยวข้องและช่วยเหลือชุมชนที่อยู่อาศัยในละแวกใกล้เคียงโรงงาน
  โดยการลดปัญหาและป้องกันผลกระทบจากการผลิตต่อสิ่งแวดล้อม
  เพื่อให้ชุมชนในบริเวณใกล้เคียงโรงงานมีความน่าอยู่ ดังจะเห็นได้จากโรงงานผลิตปูนซีเมนต์
  หน่วยผลิตคอนกรีตผสมเสร็จ
  และโรงงานเม็ดพลาสติกของบริษัทฯได้รับการรับรองมาตรฐานด้านสิ่งแวดล้อม (ISO 14001)
  รายละเอียดปรากฏในเรื่อง “ทีพีไอโพลีนกับความปลอดภัยและสิ่งแวดล้อม”

1.  การเคารพต่อหลักสิทธิมนุษยชน

    1.  การเคารพสิทธิมนุษยชนความเป็นส่วนตัว ไม่ให้เกิดการล่วงละเมิด

    2.  การปฏิบัติโดยเท่าเทียมกัน โดยเคารพต่อสิทธิความเป็นมนุษย์และความเท่าเทียมกัน

    3.  การวางตัวเป็นกลางด้านการเมืองโดยไม่ฝักใฝ่ฝ่ายใด
        ทั้งนี้บริษัทฯสนับสนุนและเคารพการใช้สิทธิทางการเมืองของพนักงาน

    4.  การเคารพสิทธิมนุษยชนในการรักษาความปลอดภัยโดยบริษัทฯตระหนักถึงสิทธิ
        มนุษยชนของพนักงานและผู้เกี่ยวข้องต่อการปฏิบัติงานของเจ้าหน้าที่รักษาความปลอดภัย
        โดยไม่กระทำการอันเป็นการล่วงละเมิดสิทธิส่วนบุคคล การทารุณ เป็นต้น

    5.  ตระหนักถึงสิทธิขั้นพื้นฐานในการดำรงชีวิตของพนักงานและชุมชนใกล้เคียง ในคุณภาพชีวิต
        ความปลอดภัย และความสุขในการทำงาน และการอยู่ร่วมกันในสังคม
        รวมถึงการป้องกันการขาดแคลนสิ่งของเครื่องใช้พื้นฐานในการดำรงชีวิต
        ภัยจากความแห้งแล้ง สุขภาพอนามัย หรือภัยธรรมชาติอื่นๆ ที่อาจเกิดขึ้น

    6.  การเคารพสิทธิมนุษยชนในการแสดงความคิดเห็น โดยให้ความสำคัญต่อข้อคิดเห็น
        ร้องเรียนหรือร้องทุกข์ที่สร้างสรรค์ และถูกต้องตามกฏหมายทั้งจากภายในและภาย
        นอกบริษัทฯรวมทั้งชุมชน

  (7) การเคารพสิทธิในการแก้ข้อกล่าวหา
  ในกรณีพนักงานคนใดถูกกล่าวหาว่ากระทำผิดกฏหรือระเบียบของบริษัทฯ
  บริษัทฯจะแต่งตั้งคณะกรรมการสอบสวนที่มีความเป็นอิสระและเป็นธรรมในการสอบสวน
  โดยผู้ถูกกล่าวหามีสิทธิในการแก้ข้อกล่าวหาให้กับตนเองได้

  นอกจากนี้ บริษัทฯมีระเบียบปฏิบัติด้านแรงงานเป็นไปตามกฏระเบียบของกฏหมายที่เกี่ยวข้อง
  มีการฝึกอบรมพัฒนาความรู้ให้แก่พนักงานเพื่อพัฒนาศักยภาพความรู้ ความสามารถ
  ทักษะในการทำงาน รวมถึงมีการทำธุรกรรมกับภาครัฐอย่างโปร่งใสและต่อต้านการคอร์รัปชั่น
  เป็นต้น

  หมวดที่ 4. การเปิดเผยข้อมูลและความโปร่งใส

บริษัทฯตระหนักถึงการปฏิบัติตามพระราชบัญญัติและประกาศที่เกี่ยวข้องอย่างเคร่งครัด ดังนี้

1. บริษัทฯได้จัดให้มีการเผยแพร่ข้อมูลต่างๆของบริษัทฯซึ่งรวมถึงข้อมูลทางการเงิน อย่างถูกต้อง
ครบถ้วน โปร่งใส ทั่วถึงและทันเวลา ในแบบแสดงรายการข้อมูลประจำปี (แบบ 56-1)
และในรายงานประจำปี (แบบ 56-2) รวมถึงรายงานต่างๆ
โดยได้ดำเนินการให้สอดคล้องกับกฎระเบียบที่เกี่ยวข้องของสำนักงานคณะกรรมการกำกับหลักทรัพย์และตลาดหลักทรัพย์
รวมถึงตลาดหลักทรัพย์แห่งประเทศไทย

2. การเข้าเยี่ยมชมกิจการ บริษัทฯเปิดโอกาสให้นักลงทุนสถาบัน นักวิเคราะห์ ผู้ถือหุ้น ที่สนใจ
เข้าเยี่ยมชมกิจการการดำเนินงาน รับทราบข้อมูล และพบปะกับผู้บริหารของบริษัทฯ

  นอกจากนี้บริษัทฯยังมีทีมงานนักลงทุนสัมพันธ์ (Investor Relations)
  เพื่อสื่อสารกับผู้ลงทุนและบุคคลภายนอก เช่น ผู้ลงทุนสถาบัน ผู้ถือหุ้น นักวิเคราะห์
  และหน่วยงานภาครัฐที่เกี่ยวข้องอย่างเท่าเทียมและเป็นธรรม

3. บริษัทฯได้จัดให้มีช่องทางการเผยแพร่ข้อมูลข่าวสาร
ของบริษัทฯผ่านทางเว็บไซต์ของตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์
และของบริษัทฯซึ่งมีทั้งภาษาไทยและภาษาอังกฤษ

4. บริษัทฯให้ความสำคัญกับคุณภาพของสารสนเทศทางการเงิน เพื่อให้มีความถูกต้องในสาระสำคัญ
ครบถ้วน และเป็นไปตามมาตรฐานการบัญชีที่รับรองโดยทั่วไป รวมทั้งจัดทำโดยผู้สอบบัญชีอิสระ
ทั้งนี้บริษัทฯได้จัดให้มีการรายงานความรับผิดชอบของคณะกรรมการบริษัทฯต่อรายงานทางการเงิน
ควบคู่กับรายงานของผู้สอบบัญชีในรายงานประจำปีฉบับนี้ด้วย

5. บริษัทฯได้จัดให้มีการเปิดเผยบทบาทและหน้าที่ของคณะกรรมการบริษัทฯ
และคณะกรรมการชุดย่อย รายละเอียดปรากฏในเรื่อง “การจัดการ”
รวมทั้งการเปิดเผยจำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุม
รายละเอียดปรากฏในเรื่อง “การกำกับดูแลกิจการ” หมวดที่ 5
“ความรับผิดชอบของคณะกรรมการ”

6. บริษัทฯได้จัดให้มีการเปิดเผยการจ่ายค่าตอบแทนกรรมการและผู้บริหารระดับสูง
โดยพิจารณาจากการประเมินผลประกอบการประจำปีของบริษัทฯ
ซึ่งสะท้อนมาจากภาระหน้าที่และความรับผิดชอบของคณะกรรมการและผู้บริหารระดับสูงที่มีต่อบริษัทฯ
โดยผลตอบแทนดังกล่าวอยู่ในระดับที่เหมาะสมสามารถเทียบเคียงได้กับบริษัทในกลุ่มธุรกิจเดียวกัน
รายละเอียดปรากฏในเรื่อง “การจัดการ”

  หมวดที่ 5. ความรับผิดชอบของคณะกรรมการ

คณะกรรมการบริษัทฯมีบทบาทสำคัญในการกำกับดูแลกิจการ
เพื่อประโยชน์สูงสุดของบริษัทฯกรรมการแต่ละท่านเป็นตัวแทนของผู้ถือหุ้น
และมีส่วนร่วมในการส่งเสริมหลักธรรมาภิบาลของบริษัทฯเพื่อรักษาสิทธิและสร้างผลประโยชน์ของผู้ถือหุ้นและผู้มีส่วนได้เสียอื่น
โดยมีรายละเอียดที่เกี่ยวข้อง ดังนี้

  1. โครงสร้างกรรมการ

(1) องค์ประกอบของคณะกรรมการ

  ณ วันที่ 31 ธันวาคม 2554 คณะกรรมการบริษัทฯมีจำนวน 17 ท่าน ประกอบด้วย
  กรรมการที่เป็นผู้บริหารจำนวน 9 ท่าน กรรมการที่ไม่เป็นผู้บริหารจำนวน 8 ท่าน
  โดยเป็นกรรมการที่เป็นอิสระจำนวน 6 ท่าน ซึ่งเป็นจำนวนที่เกิน 1 ใน 3
  ของจำนวนกรรมการทั้งคณะ

(2) คุณลักษณะของกรรมการบริษัทฯ

  คณะกรรมการของบริษัทฯประกอบด้วยกรรมการที่มีคุณสมบัติหลากหลาย ทั้งในด้านทักษะ
  ประสบการณ์ มีคุณธรรม จริยธรรม ความเป็นอิสระ
  ความสามารถเฉพาะด้านที่เป็นประโยชน์กับบริษัทฯ สามารถดูแลผลประโยชน์โดยรวมให้ผู้ถือหุ้นได้

  นอกจากนี้กรรมการบริษัทฯทุกท่านมีความเข้าใจถึงหน้าที่ ความรับผิดชอบ
  และลักษณะการดำเนินธุรกิจของบริษัทฯ
  โดยได้ปฎิบัติหน้าที่ด้วยความซื่อสัตย์สุจริตและระมัดระวังรอบคอบ
  มีการปรับปรุงความรู้ให้ทันสมัยอยู่ตลอดเวลา
  และได้อุทิศเวลาอย่างเพียงพอต่อการปฎิบัติหน้าที่ความรับผิดชอบอย่างเต็มที่

(3) การกำหนดคุณสมบัติของกรรมการอิสระ

  คณะกรรมการบริษัทฯได้กำหนดคุณสมบัติของกรรมการอิสระ
  ให้สอดคล้องกับหลักเกณฑ์ของคณะกรรมการกำกับหลักทรัพย์และตลาดหลักทรัพย์
  รวมถึงตลาดหลักทรัพย์แห่งประเทศไทย รายละเอียดปรากฏตามหัวข้อ “การจัดการ”

(4) การแยกตำแหน่งประธานกรรมการและประธานเจ้าหน้าที่บริหาร

  ตามโครงสร้างกรรมการบริษัทฯ ได้จัดให้มีการแบ่งแยกบทบาทหน้าที่ที่ชัดเจนระ
  หว่างคณะกรรมการและฝ่ายจัดการ
  โดยมีการแบ่งแยกบุคคลผู้ดำรงตำแหน่งประธานกรรมการและประธานเจ้าหน้าที่บริหารออกจากกัน
  เพื่อให้หน้าที่การกำกับดูแลกิจการและการบริหารแยกออกจากกันอย่างชัดเจน

(5) ความเป็นอิสระของประธานกรรมการ

  ประธานกรรมการบริษัทฯดำรงตำแหน่งเป็นกรรมการอิสระในอีกบทบาท
  และไม่เป็นประธานหรือสมาชิกในกรรมการชุดย่อย
  โดยมีอิสระในการแสดงความคิดเห็นเพื่อให้มั่นใจว่าโครงสร้างกรรมการของบริษัทฯได้มีการถ่วงดุลอย่างเหมาะสม

  นอกจากนี้ประธานกรรมการยังทำหน้าที่ประธานในที่ประชุมคณะกรรมการบริษัทฯและที่ประชุมผู้ถือหุ้น
  รวมถึงการสนับสนุนให้มีการปฏิบัติตามหลักการกำกับดูแลกิจการที่ดี

(6) เลขานุการบริษัทฯ

  เลขานุการบริษัทฯเป็นผู้มีคุณวุฒิและประสบการณ์ที่เหมาะสม
  ทำหน้าที่ให้คำแนะนำด้านกฎหมายและกฎเกณฑ์ต่างๆแก่คณะกรรมการ
  และติดตามให้มีการปฏิบัติตามอย่างถูกต้องและสม่ำเสมอ
  นอกจากนี้ยังปฎิบัติหน้าที่ในการดูแลกิจกรรมของคณะกรรมการบริษัทฯ
  รวมทั้งประสานงานให้มีการปฎิบัติตามมติคณะกรรมการและให้เป็นไปตามหลักการกำกับดูแลกิจการที่ดี

  2. คณะกรรมการชุดย่อย

  คณะกรรมการบริษัทฯได้มีการแต่งตั้งกรรมการที่มีความรู้ความชำนาญ
  และเหมาะสมเป็นคณะกรรมการชุดย่อยทำหน้าที่ช่วยปฏิบัติงานที่สำคัญ
  คณะกรรมการชุดย่อยของบริษัทฯประกอบด้วย คณะกรรมการบริหาร และคณะกรรมการตรวจสอบ

  คณะกรรมการบริหาร ประกอบด้วยกรรมการจำนวน 9 ท่าน เป็นผู้มีความรู้ ความสามารถ
  จริยธรรม และประสบการณ์ในการดำเนินธุรกิจ
  รายละเอียดของคณะกรรมการบริหารปรากฏในเรื่อง “การจัดการ”

  คณะกรรมการตรวจสอบ ประกอบด้วยกรรมการอิสระจำนวน 3 ท่าน
  มีคุณสมบัติครบถ้วนตามประกาศของคณะกรรมการกำกับหลักทรัพย์และตลาดหลักทรัพย์
  รวมทั้งตลาดหลักทรัพย์แห่งประเทศไทย
  โดยปฏิบัติหน้าที่ตรวจสอบและถ่วงดุลการบริหารกิจการต่างๆของบริษัทฯให้มีความถูกต้อง
  เป็นธรรม และเป็นไปเพื่อประโยชน์สูงสุดของผู้ถือหุ้น
  รายละเอียดคณะกรรมการตรวจสอบปรากฏในเรื่อง “การจัดการ”

  3. บทบาท หน้าที่ และความรับผิดชอบของคณะกรรมการ

(1) การกำกับดูแลกิจการที่ดีและจรรยาบรรณธุรกิจ

  คณะกรรมการบริษัทฯตระหนักถึงความสำคัญในการกำกับดูแลกิจการที่ดี
  รวมถึงมาตรฐานด้านจริยธรรมและจรรยาบรรณในการดำเนินธุรกิจ
  โดยถือเป็นภาระหน้าที่ร่วมกันในการปฏิบัติตามขอบเขตความรับผิดชอบต่อบริษัทฯและผู้มีส่วนได้เสีย
  ด้วยความซื่อสัตย์สุจริตภายใต้กรอบกฎหมายและกฏระเบียบของบริษัทฯ
  บนพื้นฐานของการมีจรรยาบรรณเยี่ยงมืออาชีพ และธำรงไว้ซึ่งการดำเนินธุรกิจที่โปร่งใส สุจริต
  เป็นธรรม คำนึงถึงประโยชน์ของผู้มีส่วนได้ส่วนเสียที่เกี่ยวข้องทุกฝ่าย

  ทั้งนี้ บริษัทฯได้กำหนดจรรยาบรรณธุรกิจของบริษัท (Code of Conduct)
  เพื่อให้คณะกรรมการบริษัทฯ ผู้บริหาร พนักงาน และลูกจ้างใช้เป็นแนวทางในการประพฤติปฏิบัติ
  ควบคู่ไปกับข้อบังคับและกฎระเบียบของบริษัทฯ

  (2) ความขัดแย้งทางผลประโยชน์

  คณะกรรมการบริษัทฯมีแนวทางที่ชัดเจนในการพิจารณาการทำรายการที่อาจมีความขัดแย้งทางผลประโยชน์
  ให้เป็นไปเพื่อประโยชน์ของบริษัทฯและผู้ถือหุ้น
  โดยกรณีที่บริษัทฯและบริษัทย่อยมีรายการระหว่างกันกับบุคคลที่อาจมีความขัดแย้งทางผลประโยชน์
  บริษัทฯได้ถือปฏิบัติตามหลักเกณฑ์และข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  และของตลาดหลักทรัพย์แห่งประเทศไทย
  เรื่องขั้นตอนการเปิดเผยและการอนุมัติการทำรายการระหว่างกัน
  โดยกรรมการและผู้บริหารที่มีส่วนได้เสียกับธุรกรรมที่ทำกับ บริษัทฯและบริษัทย่อย
  ไม่มีส่วนร่วมในการตัดสินใจการทำธุรกรรมดังกล่าว

  การเปิดเผยข้อมูลรายการที่อาจมีความขัดแย้งทางผลประโยชน์
  หรือรายการที่เกี่ยวโยงกันจะเป็นไปตามหลักเกณฑ์ที่กำหนด
  โดยสำนักงานคณะกรรมการกำกับหลักทรัพย์และตลาดหลักทรัพย์
  รวมถึงตลาดหลักทรัพย์แห่งประเทศไทย โดยเปิดเผยไว้ในรายงานประจำปี
  แบบแสดงรายการข้อมูลประจำปี (แบบ 56-1) หรือแบบรายงานอื่นๆตามแต่กรณี
  ตลอดจนให้เป็นไปตามหลักเกณฑ์มาตรฐานการบัญชีที่ยอมรับโดยทั่วไป
  รายละเอียดรายการที่เกี่ยวโยงกันปรากฏในเรื่อง “รายการระหว่างกัน”

  นอกจากนี้ตามข้อบังคับของบริษัทฯ
  ได้กำหนดว่ากรรมการต้องแจ้งให้บริษัทฯทราบโดยไม่ชักช้าหากมีส่วนได้เสียในสัญญาที่ทำกับบริษัทฯ
  หรือถือหุ้นหรือหุ้นกู้เพิ่มขึ้นหรือลดลงในบริษัทฯหรือบริษัทในเครือ

  (3) ระบบการควบคุมและตรวจสอบภายใน

  คณะกรรมการบริษัทฯได้จัดให้มีระบบการตรวจสอบและการควบคุมภายในที่ดี
  อันจะสามารถช่วยป้องกันความเสียหายที่อาจเกิดขึ้น ช่วยในการค้นพบข้อผิดพลาด
  ลดความเสี่ยงทางธุรกิจ
  และช่วยให้รายงานงบการเงินและรายงานทางการเงินอื่นๆมีความถูกต้องเชื่อถือได้

  เพื่อช่วยปกป้องคุ้มครองทรัพย์สินของบริษัทฯและเงินลงทุนของผู้ถือหุ้น
  บริษัทฯมีหน่วยงานตรวจสอบภายในเพื่อตรวจสอบและติดตามการปฏิบัติงานของบริษัทฯให้มีประสิทธิภาพและประสิทธิผลภายใต้ระบบการควบคุมภายในที่เพียงพอและเหมาะสม
  โดยเป็นหน่วยงานที่มีความเป็นอิสระสามารถรายงานผลการตรวจสอบได้อย่างตรงไปตรงมา
  เพื่อให้ฝ่ายบริหารสามารถรับทราบถึงปัญหาหรือข้อบกพร่องในการปฏิบัติงานได้อย่างทันกาล
  เพื่อนำมาเป็นข้อมูลในการกำหนดมาตรการป้องกันทรัพย์สินของบริษัทฯและเงินลงทุนของผู้ถือหุ้น
  รวมถึงการแสวงหาประโยชน์โดยมิชอบจากบริษัทฯและบริษัทย่อย
  และนำมาใช้ในการพิจารณาปรับปรุงตลอดจนพัฒนาระบบการปฏิบัติงานของบริษัทฯให้มีประสิทธิภาพและประสิทธิผลมากยิ่งขึ้น

  นอกจากนี้
  บริษัทฯยังมีคณะกรรมการตรวจสอบเพื่อปฏิบัติหน้าที่ในการสอบทานและประเมินผลระบบการควบคุมภายใน
  สอบทานเรื่องการเปิดเผยข้อมูลต่อผู้ลงทุน
  ตลอดจนสอบทานการปฏิบัติตามข้อกำหนดของกฎหมายที่เกี่ยวข้อง และเรื่องที่มีความสำคัญอื่นๆ

  อนึ่ง ในการประชุมคณะกรรมการบริษัทฯครั้งที่ 1/2555 เมื่อวันที่ 27 มกราคม
  2555โดยมีคณะกรรมการตรวจสอบและกรรมการอิสระเข้าร่วมประชุมด้วย
  คณะกรรมการบริษัทฯได้พิจารณาประเมินระบบการควบคุมภายในของบริษัทฯและบริษัทย่อย 5
  องค์ประกอบในเรื่ององค์กรและสภาพแวดล้อม การบริหารความเสี่ยง
  การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
  และระบบการติดตาม

  ผลการประเมินสรุปได้ว่าระบบการควบคุมภายในทั้ง 5
  องค์ประกอบของบริษัทฯและบริษัทย่อยมีความเพียงพอและเหมาะสม
  มีการบริหารความเสี่ยงที่สำคัญอย่างเป็นระบบไม่ว่าจะเกิดจากธุรกิจ (Business Risk)
  และด้านปฏิบัติงาน (Operational Risk)
  อันส่งผลให้บริษัทฯมีการบริหารงานอย่างมีประสิทธิภาพและประสิทธิผล

  นอกจากนี้ยังมีมาตรการและขั้นตอนที่เหมาะสมและเพียงพอในการปฏิบัติงาน
  ครอบคลุมการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าวไม่ให้เกิดความขัดแย้งทางผลประโยชน์
  อันเป็นการรักษาผลประโยชน์สูงสุดของบริษัทฯและผู้ถือหุ้น
  ตลอดจนผู้มีส่วนได้เสียที่เกี่ยวข้องทุกฝ่าย
  รายละเอียดปรากฏในรายงานของคณะกรรมการตรวจสอบ

  (4) การประชุมคณะกรรมการ

  บริษัทฯได้จัดให้มีการประชุมคณะกรรมการบริษัทฯอย่างสม่ำเสมอโดยเฉลี่ยอย่างน้อยเดือนละ 1
  ครั้ง และอาจมีการประชุมเพิ่มตามความเหมาะสมเพื่อให้คณะกรรมการบริษัทฯสามารถกำกับ
  ควบคุม และดูแลการปฎิบัติงานของฝ่ายจัดการได้อย่างต่อเนื่อง
  ในการประชุมทุกครั้งมีการจัดสรรเวลาในการประชุมไว้อย่างเหมาะสมและเพียงพอ
  เพื่อกรรมการจะสามารถพิจารณาเรื่องเข้าวาระประชุมโดยทั่วกัน
  โดยประธานกรรมการและประธานเจ้าหน้าที่บริหารเป็นผู้ร่วมกำหนดวาระประชุมและพิจารณาเรื่องเข้าวาระประชุมคณะกรรมการบริษัทฯ
  เพื่อให้มั่นใจว่าทุกประเด็นที่สำคัญในการดำเนินธุรกิจได้รับการพิจารณาจากคณะกรรมการโดยครบถ้วน
  โดยกรรมการแต่ละคนมีอิสระในการเสนอเรื่องเข้ารับการพิจารณาในที่ประชุม
  และมีการแสดงความเห็นอย่างเปิดเผยและเสรีโดยมีการส่งเสริมให้ใช้ดุลยพินิจที่รอบคอบในทุกประเด็นที่เข้าสู่ที่ประชุม

  ในการประชุมคณะกรรมการบริษัทฯ
  บริษัทฯปฏิบัติตามพระราชบัญญัติบริษัทมหาชนจำกัดเรื่องการประชุมคณะกรรมการอย่างถูกต้องมีการจดบันทึกการประชุมเป็นลายลักษณ์อักษร
  และจัดเก็บรายงานการประชุมที่ผ่านการรับรองแล้วจากคณะกรรมการบริษัทฯอย่างเป็นระบบ
  และมีการรักษาความปลอดภัยเป็นอย่างดี โดยในปี 2554 มีการประชุมคณะกรรมการบริษัทฯทั้งสิ้น
  13 ครั้ง และการประชุมคณะกรรมการตรวจสอบทั้งสิ้น 5 ครั้ง
  โดยมีรายละเอียดจำนวนครั้งที่เข้าร่วมประชุม ดังนี้

+---+------------------+------------------------+----------+---------+
|   |                  |                        | การประชุม |         |
+---+------------------+------------------------+----------+---------+
|   | รายชื่อ            | ตำแหน่ง                 | คณ       | คณะ     |
|   |                  |                        | ะกรรมการ | กรรมการ |
|   |                  |                        |          |         |
|   |                  |                        | บริษัทฯรวม | ตรว     |
|   |                  |                        |          | จสอบรวม |
|   |                  |                        | 13       |         |
|   |                  |                        | ครั้งในปี   | 5       |
|   |                  |                        | 2554     | ครั้งในปี  |
|   |                  |                        |          | 2554    |
+---+------------------+------------------------+----------+---------+
| 1 | นายวิสิทธิ์ น้อยพันธุ์   | ประธา                  | 12/13    |         |
| . |                  | นกรรมการและกรรมการอิสระ |          |         |
+---+------------------+------------------------+----------+---------+
| 2 | นายประชัย         | กรรมการ                | 12/13    |         |
| . | เลี่ยวไพรัตน์        |                        |          |         |
+---+------------------+------------------------+----------+---------+
| 3 | นายประทีป         | กรรมการ                | 13/13    |         |
| . | เลี่ยวไพรัตน์        |                        |          |         |
+---+------------------+------------------------+----------+---------+
| 4 | นายชัยณรงค์        | กรรมการ                | 11/13    |         |
| . | แต้ไพสิฐพงษ์        |                        |          |         |
+---+------------------+------------------------+----------+---------+
| 5 | ดร.ประมวล        | กรรมการ                | 12/13    |         |
| . | เลี่ยวไพรัตน์        |                        |          |         |
+---+------------------+------------------------+----------+---------+
|   |                  |                        | การประชุม |         |
+---+------------------+------------------------+----------+---------+
|   | รายชื่อ            | ตำแหน่ง                 | คณ       | คณะ     |
|   |                  |                        | ะกรรมการ | กรรมการ |
|   |                  |                        |          |         |
|   |                  |                        | บริษัทฯรวม | ตรว     |
|   |                  |                        |          | จสอบรวม |
|   |                  |                        | 13       |         |
|   |                  |                        | ครั้งในปี   | 5       |
|   |                  |                        | 2554     | ครั้งในปี  |
|   |                  |                        |          | 2554    |
+---+------------------+------------------------+----------+---------+
| 6 | ดร.นราศรี ไววนิชกุล | กรรมการอิสระแ           | 11/13    | 5/5     |
| . |                  | ละประธานกรรมการตรวจสอบ |          |         |
+---+------------------+------------------------+----------+---------+
| 7 | นางบุญศรี          | กรรมการ                | 11/13    |         |
| . | เลี่ยวไพรัตน์        |                        |          |         |
+---+------------------+------------------------+----------+---------+
| 8 | นางสาวสุจิตรา      | กรรมการ                | 11/13    |         |
| . | เตชะนาวากุล       |                        |          |         |
+---+------------------+------------------------+----------+---------+
| 9 | ดร.ชวิน เอี่ยมโสภณา | กรรมการ                | 13/13    |         |
| . |                  |                        |          |         |
+---+------------------+------------------------+----------+---------+
| 1 | นาย              | กรรมการ                | 12/13    |         |
| 0 | ประหยัด เลี่ยวไพรัตน์ |                        |          |         |
| . |                  |                        |          |         |
+---+------------------+------------------------+----------+---------+
| 1 | นางอรพิน          | กรรมการ                | 12/13    |         |
| 1 | เลี่ยวไพรัตน์        |                        |          |         |
| . |                  |                        |          |         |
+---+------------------+------------------------+----------+---------+
| 1 | นายมนัส สุขสมาน    | กรรมกา                 | 13/13    | 5/5     |
| 2 |                  | รอิสระและกรรมการตรวจสอบ |          |         |
| . |                  |                        |          |         |
+---+------------------+------------------------+----------+---------+
| 1 | พลตำรวจ          | กรรมกา                 | 13/13    | 4/5     |
| 3 | เอกชาญชิต เพียรเลิศ | รอิสระและกรรมการตรวจสอบ |          |         |
| . |                  |                        |          |         |
+---+------------------+------------------------+----------+---------+
| 1 | นายพิเศษ          | กรรมการ                | 12/13    |         |
| 4 | เอี่ยมสกุลรัตน์       |                        |          |         |
| . |                  |                        |          |         |
+---+------------------+------------------------+----------+---------+
| 1 | น                | กรรมการอิสระ            | 13/13    |         |
| 5 | ายทวิช เตชะนาวากุล |                        |          |         |
| . |                  |                        |          |         |
+---+------------------+------------------------+----------+---------+
| 1 | นายทยุติ ศรียุกต์สิริ   | กรรมการ                | 13/13    |         |
| 6 |                  |                        |          |         |
| . |                  |                        |          |         |
+---+------------------+------------------------+----------+---------+
| 1 | นายขันธ์ชัย วิจักขณะ  | กรรมการอิสระ            | 12/13    |         |
| 7 |                  |                        |          |         |
| . |                  |                        |          |         |
+---+------------------+------------------------+----------+---------+

  4. ค่าตอบแทนกรรมการและผู้บริหาร

การกำหนดค่าตอบแทนคณะกรรมการบริษัทฯมีความเป็นธรรมและสมเหตุสมผล
โดยพิจารณาถึงความเหมาะสม
และให้สอดคล้องกับความรับผิดชอบของกรรมการและผลการดำเนินงานของบริษัทฯ
ทั้งนี้ค่าตอบแทนกรรมการได้รับการอนุมัติจากที่ประชุมผู้ถือหุ้นด้วย

ในส่วนของค่าตอบแทนผู้บริหาร บริษัทฯกำหนดค่าตอบแทนอย่างเหมาะสม
โดยพิจารณาจากภาระหน้าที่ความรับผิดชอบ ผลการปฏิบัติงาน ผลการดำเนินงานของบริษัทฯ
และแนวปฏิบัติของบริษัทจดทะเบียนที่อยู่ในอุตสาหกรรมเดียวกัน

ทั้งนี้ รายละเอียดค่าตอบแทนกรรมการและผู้บริหารปรากฏในเรื่อง “การจัดการ”

5. การพัฒนากรรมการและผู้บริหาร

  บริษัทฯมีนโยบายสนับสนุนให้มีการจัดอบรม
  เกี่ยวกับการกำกับดูแลกิจการของบริษัทฯให้แก่คณะกรรมการบริษัทฯและผู้บริหารระดับสูง
  เพื่อส่งเสริมความรู้ความเข้าใจในการที่จะดำเนินงานให้อยู่ภายใต้หลักการกำกับดูแลกิจการที่ดีของบริษัทจดทะเบียน
  โดยบริษัทฯได้ส่งเสริมให้กรรมการของบริษัทเข้ารับการอบรมกับสถาบันกรรมการบริษัทไทยในหลักสูตรที่เกี่ยวข้อง
  เพื่อเป็นการเพิ่มพูนความรู้เกี่ยวกับบทบาทหน้าที่ของกรรมการ
  อันจะก่อให้เกิดการปรับปรุงการปฎิบัติงานอย่างต่อเนื่อง และทันสมัย

8.6 พัฒนาบุคลากรให้สอดคล้องกับเป้าหมายขององค์กร

  ณ วันที่ 31 ธันวาคม 2554 บริษัทฯ มีพนักงานในธุรกิจปูนซีเมนต์จำนวนทั้งสิ้น 4,669 คน
  พนักงานในธุรกิจเม็ดพลาสติกจำนวน 432 คน และมีผู้บริหารทั้งสิ้น 87 คน

  ในปี 2554 ผลตอบแทนรวม ซึ่งเป็นเงินเดือน โบนัส ค่าล่วงเวลา และสวัสดิการของพนักงาน
  เป็นจำนวนทั้งสิ้น 2,700 ล้านบาท

  ด้วยความมุ่งมั่นประกอบธุรกิจตามแบบอย่างบรรษัทภิบาล โปร่งใส เป็นธรรม รับผิดชอบต่อสังคม
  วัฒนธรรม และสิ่งแวดล้อม ควบคู่กับการเสริมสร้างพัฒนาศักยภาพให้แก่บุคลากร
  ปฏิรูปค่านิยมและวัฒนธรรมองค์กรสู่ความเป็นเลิศในทุกด้าน
  บริษัทฯตระหนักดีว่าบุคลากรเป็นทรัพยากรที่มีค่าและเป็นกำลังสำคัญในการขับเคลื่อนองค์กร
  โดยมุ่งเน้นพัฒนาบุคลากรให้เป็นผู้ที่มีคุณภาพ มีคุณธรรม จริยธรรม ยึดมั่นในความซื่อสัตย์ สุจริต
  มีความรับผิดชอบต่อองค์กรและสังคม
  นอกจากนี้บริษัทฯยังสนับสนุนให้พนักงานมีส่วนร่วมในการช่วยเหลือสังคม (Corporate Social
  Responsibility) ซึ่งบริษัทฯเชื่อว่าการพัฒนาพนักงานให้เป็นคนเก่งและคนดี
  จะช่วยส่งเสริมให้องค์กรเติบโตก้าวหน้าอย่างยั่งยืน

  ในปี 2554 ที่ผ่านมา บริษัทฯได้พัฒนางานทรัพยากรบุคคลในด้านต่างๆ
  เพื่อสนับสนุนธุรกิจในเครือทีพีไอ โพลีน ให้สามารถดำเนินการได้อย่างมีประสิทธิภาพ ดังนี้

  ระบบบริหารงานบุคคล บริษัทฯได้พัฒนาปรับปรุงระบบงานบริหารบุคคลเป็นระบบ Online
  อย่างต่อเนื่อง เพื่ออำนวยความสะดวกให้พนักงานและเป็นการลดค่าใช้จ่ายและลดการใช้กระดาษ
  เช่น ติดตั้งระบบการลา Online การประเมินผลการปฏิบัติงาน Online
  ติดตั้งระบบการลงเวลาด้วยเครื่อง Finger Scan การสมัครงานทาง Internet
  รวบรวมการประเมินผลงานของพนักงานด้วยระบบอิเล็กทรอนิกส์เพื่อความแม่นยำและถูกต้องเป็นธรรมแก่พนักงาน
  เป็นต้น

  การพัฒนาบุคลากรและการเรียนรู้ บริษัทฯ ได้เห็นความสำคัญของบุคลากร
  มีความมุ่งมั่นในการพัฒนาศักยภาพ ทักษะความรู้
  ความสามารถในการทำงานให้กับพนักงานทุกคนอย่างเหมาะสมและต่อเนื่องอย่างเท่าเทียมกัน
  ดังนี้

-   มีแผนงานและหลักสูตรฝึกอบรมพนักงาน
    เพื่อสอนงานทั้งในงานที่ต้องปฏิบัติหรือที่มีความเกี่ยวข้อง เพื่อให้พนักงานมีความรู้ ความเข้าใจ
    สามารถปฏิบัติงานได้อย่างถูกต้อง ปลอดภัยและเหมาะสมในแต่ละตำแหน่งงาน

-   จัดการฝึกอบรมภายใน (In-house Training) เพื่อพัฒนาศักยภาพ
    แนวคิดและการปฏิบัติที่เน้นกลยุทธ์เชิงรุก มีแรงบันดาลใจ มีความคิดสร้างสรรค์
    การวางแผนงาน ความคิดเชิงกลยุทธ์ ความเป็นผู้นำ การแก้ปัญหาและการตัดสินใจ
    เพื่อให้สอดคล้องกับทิศทางและเป้าหมายขององค์กร ตลอดจนสภาวการณ์การแข่งขันในปัจจุบัน

-   การฝึกอบรมภายนอก ( External Training) เพื่อพัฒนาศักยภาพ ความรู้ ความสามารถ
    ตามลักษณะงานที่เหมาะสม โดยส่งพนักงานเข้ารับการอบรมหรือสัมมนาหลักสูตรต่างๆ
    กับสถาบันจัดอบรมภายนอก รวมถึงการส่งพนักงานไปดูงานทั้งในและต่างประเทศ

-   การฝึกอบรมความรู้ในงาน (On The Job Training)
    เพื่อพัฒนาพนักงานให้สามารถปฏิบัติงานได้อย่างมีประสิทธิภาพมากยิ่งขึ้น
    โดยมีการฝึกอบรมให้ความรู้กับพนักงานตาม Training Road Map
    ของแต่ละแผนกอย่างต่อเนื่องสม่ำเสมอ

-   การนำพนักงานฟังการบรรยายและเข้าเยี่ยมชมโรงงานสระบุรี เกี่ยวกับกรรมวิธีผลิตปูนซีเมนต์
    การควบคุมคุณภาพ กระบวนการบรรจุและจ่ายปูนซีเมนต์
    เพื่อให้พนักงานเกิดความมั่นใจและภาคภูมิใจในบริษัทฯ

  จริยธรรมและคุณภาพชีวิต นอกจากการประดิษฐานพระพุทธรูป ไว้ตามจุดสำคัญของโรงงาน
  เพื่อเป็นที่ยึดเหนี่ยวจิตใจและสักการะบูชาสำหรับพนักงานและบุคคลทั่วไปแล้ว
  ยังส่งเสริมให้พนักงานและผู้บริหารได้ฟังธรรมะ ฝึกการนั่งสมาธิ การเดินจงกรม
  จากพระอาจารย์วิทยากรที่มีชื่อเสียงจากวัดพระรามเก้า อาทิ พระพรพล วิสันโน
  พระศรีญาณโสภณ และพระธรรมบัณฑิต เป็นต้น

  นอกจากนี้ บริษัทฯยังมุ่งดูแลพนักงานให้มีความเป็นอยู่ที่ดี มีความปลอดภัยในชีวิตและทรัพย์สิน
  โดยมีโครงการการป้องกันและแก้ไขปัญหายาเสพติด
  ได้รับเกียรติบัตรเป็นโรงงานสีขาวปลอดยาเสพติดแบบยั่งยืน
  ได้รับการรับรองมาตรฐานการบริหารจัดการด้านเอดส์ในสถานประกอบกิจการระดับเงิน
  โครงการด้านอาชีวะอนามัยและความปลอดภัยในการทำงาน เช่น แผนการป้องกันอัคคีภัย
  แผนรับมือสถานการณ์ฉุกเฉิน การดับเพลิงเบื้องต้น การซ้อมอพยพหนีไฟในอาคารสูง
  การอบรมความปลอดภัยในการทำงานให้กับพนักงานทุกระดับ
  และเมื่อคราวเกิดมหาอุทกภัยน้ำท่วมในช่วงเดือนกันยายน – พฤศจิกายน 2554
  บริษัทฯได้ให้ความช่วยเหลือพนักงานที่ประสบอุทกภัย เช่น
  การลาเพื่อไปดูแลจัดการทรัพย์สินโดยไม่ถือเป็นวันลา การให้ที่พักพิงชั่วคราว การมอบถุงยังชีพ
  การให้บริการที่จอดรถ เป็นต้น นอกจากนี้ยังจัดโครงการ “ทีพีไอ โพลีน จิตอาสา”
  เพื่อให้ความช่วยเหลือทำความสะอาดหลังน้ำลดแก่เพื่อนพนักงานที่บ้านพักอาศัยได้รับความเดือดร้อนจากน้ำท่วม

  ประเพณีและวัฒนธรรม ในปี 2554 บริษัทฯได้ช่วยเหลือสังคมในทุกๆด้านมาโดยตลอด
  ไม่ว่าจะเป็นการบริจาคผลิตภัณฑ์หรือสนุบสนุนงบประมาณและเป็นเจ้าภาพทอดกฐินทอดผ้าป่าวัดต่างๆ
  เช่น กฐินพระราชทาน ณ วัดป่าดาราภิรมย์ จ. เชียงใหม่ จุลกฐินสามัคคีวัดศรีดอนมูล จ.
  เชียงใหม่ กฐินสามัคคีวัดถ้ำสาริกา จ. นครนายก กฐินสามัคคีวัดบ้านหินลับ จ. สระบุรี
  การบริจาคผลิตภัณฑ์ปูนทีพีไอให้กับวัดใน จ. สระบุรี จำนวน 507 วัด และวัดต่างๆ ทั่วประเทศ
  เพื่อนำไปก่อสร้างเจดีย์ ศาลาการเปรียญ อุโบสถ กุฏิ อาคารวิปัสสนากรรมฐาน
  อาคารเรียนปริยัติธรรม สถานปฏิบัติธรรมฯลฯ รวมทั้งได้บริจาคปูนซีเมนต์จำนวน 600 ตัน
  ให้กับโครงการจัดสร้างพระพุทธเมตตาประชาไทย ไตรโลกนาถ คันธารราษฎร์อนุสรณ์
  ซึ่งสมเด็จพระนางเจ้าฯพระบรมราชินีนาถทรงรับเป็นประธานอุปถัมภ์
  และปวารณาว่าจะดำเนินการให้ลุล่วงตามเจตนารมณ์ของสมเด็จพระมหาธีราจารย์
  อดีตเจ้าอาวาสวัดชนะสงครามที่มรณภาพแล้ว ที่จะสร้างพระพุทธรูปองค์ใหญ่สูง 32 เมตร
  เพื่อเป็นศูนย์รวมความเคารพสักการบูชาของพุทธศาสนิกชน
  และเพื่อรำลึกถึงพระพุทธรูปแห่งบามิยัน ประเทศอัฟกานิสถาน ที่ถูกระเบิดทำลายทิ้ง
  โดยตั้งประดิษฐานในพื้นที่ 300 ไร่ ณ วัดทิพย์สุคนธาราม จ. กาญจนบุรี
  นอกจากนี้ยังให้การสนับสนุนและส่งเสริมเด็กด้อยโอกาสให้ได้รับทุนการศึกษา เสื้อผ้า
  อาหารกลางวัน วัสดุอุปกรณ์ในการศึกษา
  การนำนักเรียนที่ขาดแคลนทุนทรัพย์ไปทัศนศึกษาที่พิพิธภัณฑ์วิทยาศาสตร์
  เยี่ยมชมพระบรมมหาราชวังรวมถึงวัดพระศรีรัตนศาสดาราม การร่วมปลูกต้นไม้ ลดภาวะโลกร้อน
  การบริจาคเงินหรือสิ่งของ หรือผ้าห่ม ในกรณีผู้ประสบอุทกภัยและภัยหนาว ฯลฯ กิจกรรมต่างๆ
  ดังกล่าวข้างต้นเป็นเพียงส่วนหนึ่งที่
  บริษัทฯมุ่งมั่นที่จะช่วยยกระดับคุณภาพชีวิตของผู้คนและสังคมให้ดีขึ้น
  ด้วยความตระหนักถึงบุญคุณของผืนแผ่นดินไทย ทีพีไอ โพลีน เราสร้างอนาคต
  ด้วยภูมิปัญญาที่น่าเชื่อถือ พร้อมคุณธรรม และจิตสำนึกต่อสังคม

  คุณภาพและส่งเสริมการเพิ่มผลผลิต
  บริษัทฯเอาใจใส่และตระหนักถึงการปรับปรุงคุณภาพทั้งด้านการผลิต สิ่งแวดล้อม
  สุขภาพอนามัยและความปลอดภัยของพนักงาน และความรับผิดชอบต่อสังคม (CSR)
  ควบคู่กับการพัฒนาธุรกิจอย่างต่อเนื่อง โดยการจัดกิจกรรมส่งเสริมคุณภาพต่างๆ
  และจัดอบรมให้ความรู้กับพนักงานทุกระดับ เช่น ระบบมาตรฐานคุณภาพ ISO 9000
  ระบบการจัดการสิ่งแวดล้อม ISO 14001 ระบบการจัดการอาชีวอนามัยและความปลอดภัย
  มอก.18001 และความรับผิดชอบต่อสังคม(CSR) เป็นต้น
  นอกจากนี้ยังจัดกิจกรรมการเพิ่มประสิทธิภาพของฝ่ายสนับสนุน Office Improvement (OI)
  ซึ่งเป็นการทำ TPM (Total Productive Management)
  ในหน่วยงานที่ไม่เกี่ยวข้องกับการผลิตโดยตรง แต่มีผลในการสนับสนุนต่อการผลิต
  โดยมุ่งเน้นกำจัดการสูญเสีย ที่เกิดขึ้นจากการทำงาน และเพิ่มประสิทธิภาพการทำงานให้สูงขึ้น

  ส่งเสริมการใช้เวลาว่างให้เป็นประโยชน์ จัดให้มีสโมสรและชมรมต่างๆ เช่น ชมรมพุทธศาสน์
  และชมรมกีฬาทุกประเภท เช่น ชมรมเปตอง ชมรมฟุตบอล ชมรมกอล์ฟ ชมรมปิงปอง ฯลฯ

  ส่งเสริมการออมทรัพย์ บริษัทฯได้จัดให้มีสหกรณ์ออมทรัพย์ทีพีไอ โพลีน-คอนกรีต จำกัด
  และสหกรณ์ออมทรัพย์พนักงาน ทีพีไอ โพลีน จำกัด
  เพื่อส่งเสริมการออมและให้พนักงานมีระเบียบวินัยทางการเงิน
  รวมถึงช่วยเหลือบรรเทาความเดือดร้อนในด้านการเงินให้กับพนักงานกู้ด้วยดอกเบี้ยอัตราถูกกว่าสถาบันการเงิน

  สวัสดิการพนักงาน บริษัทฯ มุ่งดูแลพนักงานให้มีชีวิตความเป็นอยู่ที่ดี
  นอกเหนือจากผลตอบแทนทางด้านเงินเดือนและโบนัสแล้ว ยังได้จัดสวัสดิการที่ดีให้กับพนักงาน
  เช่น ทุนสงเคราะห์บุตรและทุนเรียนดี สวัสดิการค่ารักษาพยาบาล (OPD) จำนวน 20,000 บาท
  ต่อปีต่อคน ให้กับพนักงานและครอบครัวซึ่งรวม บิดา มารดา คู่สมรส
  และบุตรที่ถูกต้องตามกฎหมาย การประกันสุขภาพ และตรวจสุขภาพของพนักงาน
  การคุ้มครองชีวิตพนักงาน โดยการทำประกันชีวิตและอุบัติเหตุให้กับพนักงาน
  เงินช่วยเหลืองานศพพนักงานหรือครอบครัวของพนักงานที่เสียชีวิต
  นอกจากนี้ในส่วนของพนักงานที่ปฏิบัติงานในพื้นที่เฉพาะ บริษัทฯได้เอาใจใส่ดูแลเป็นพิเศษ
  โดยจัดสถานพยาบาลจากภายนอกเข้ามาตรวจสุขภาพ และฉีดวัคซีนป้องกันบาดทะยัก
  และวัคซีนป้องกันไวรัสตับอักเสบ-บีให้กับพนักงานที่เกี่ยวข้องทุกคน